EkBass/fiwiki-20250220-pages-articles huggingface dataset:
Karhu 2

Karhu 2 oli Karhumäen veljesten toinen itserakentama lentokone. Kone rakennettiin alkaen kesäkuun 1926 ja huhtikuun 1927 välisenä aikana Karhumäen navetan yläkerrassa sijainneessa entisessä kanalassa. Koneen rakentamiseen osallistuivat Niilo ja Valto Karhumäen lisäksi nuorin veljeksistä, Uuno, sekä Eemil Kankaanpää. Lisäksi DI Emil Lehto laski ja piirsi potkurin, suoritti tärkeimmät aerodynaamiset laskelmat, valitsi koneen siipiprofiilin sekä arvosteli koneen lujuus- ja tasapainolaskelmat. Kone oli kaksipaikkainen, vapaastikantava puinen keskitaso, jossa oli siivissä Karhu 1:stä poiketen siivekkeet. Ohjaajan paikka oli takana, matkustaja tai oppilas istui edessä koneen painopisteen kohdalla. Siivet olivat yksisalkoiset ja ne voitiin kiinnittää runkoon neljällä pitkällä teräspultilla. Runko oli päällystetty haapavanerilla. Peräsimet ja siivekkeet olivat koivua. Verhoilu oli tehty pellavaisella tasokankaalla ja kiristys oli saatu aikaiseksi cellonisivelyllä. Kriittisimmät osat olivat metallityötä. Karhu 2 oli 1:n tapaan suunniteltu pelkästään talvikäyttöön, joten se oli vain teräsputkisilla suksilla varustettu. Karhu 2 -koneella lennettiin ensimmäiset 30-40-metriä korkeat ilmahypyt rullauskokeiden yhteydessä illalla 26. huhtikuuta 1927. Moottoriongelmien jälkeen Niilo Karhumäki lensi vappuna 1927 lähes tunnin mittaisen lennon Jyväskylän yläpuolella. Kaikkiaan Karhu 2:lla lennettiin 56 lentoa, kun se tuhoutui ensimmäisenä yleisölennätyspäivänä sattuneessa onnettomuudessa 4. joulukuuta 1927. Siinä Karhu 2 törmäsi liukkaalla jäällä kuorma-auton kattoon lentäjän väistettyä jäällä olevia ihmisiä. Henkilövahinkoja ei sattunut. == Katso myös == * Karhu 3 * Tiira ==Lähteet== * * Luokka:Urheilulentokoneet Luokka:Veljekset Karhumäen ilma-alukset
Luopajärvi

Luopajärvi on Kurikassa, entisen Jalasjärven kunnan pohjoisosassa, Etelä- Pohjanmaalla sijaitseva 750 asukkaan kylä, jonka viljelylakeutta halkoo vilkasliikenteinen valtatie 19. Luopajärvi sijaitsee noin 12 kilometriä Jalasjärveltä Seinäjoelle päin. Luopajärveltä on matkaa Seinäjoelle noin 20 km. Luopajärveä on ojitettu 1800-luvulla siten, että Luopajärvi on kokonaan kuivunut ja muuttunut pelloksi. Kylässä toimii noin 100 oppilaan, luokkien 1–6 peruskoulu, Luopajärven koulu. Luopajärven kylän selkein maamerkki on valtatie 19:n länsipuolella oleva ja vuonna 1916 perustettu Luopajärven Saha Oy. Se työllistää noin 20 henkilöä ja jalostaa puutavaraa sekä Suomen että ulkomaan markkinoille. Luopajärven Saha sai Jalasjärven Yrittäjien Vuoden Yrittäjä -palkinnon 1993. Kylän keskustassa toimii rakennus-, maatalous- ja elintarvikeliike, jonka palveluita käyttävät monet rakentajat ja viljelijät kotikunnasta sekä naapurikunnista. Liikkeen yhteydessä toimii myös asiamiesposti. Luopajärvellä on kylätalo Pohjola. Museovirasto on luokitellut Luopajärven sekä valtakunnallisesti arvokkaihin maisema-alueihin että valtakunnallisesti merkittäviin rakennettuihin kulttuuriympäristöihin. == Kuuluisia luopajärveläisiä == *Mikko Luopajärvi, kansanedustaja ja ministeri, Maalaisliitto *Martti Valkama, kansanedustaja, Kokoomus *Ossi Sandvik, puoluesihteeri, Perussuomalaiset == Lähteet == == Aiheesta muualla == * Luopajärvi * Käkelä, Matti (toim.): Sahalta näkyy valot, kylässä on kaikki hyvin : Luopajärven sahan yhdeksän vuosikymmentä. Luopajärvi: Luopajärven saha, 2003. ISBN 952-91-6894-2. * Nevala, Aino (toim.): Vanhaa ja uutta Luopajärveltä. Jalasjärven kansalaisopiston Luopajärven kyläkirjatoimikunta, 2004 ISBN 951-96741-1-X. Luokka:Jalasjärven kylät Luokka:Etelä-Pohjanmaan maakunnan taajamat Luokka:Valtakunnallisesti arvokkaat maisema-alueet Suomessa Luokka:Valtakunnallisesti merkittävät rakennetut kulttuuriympäristöt Suomessa
Vientiane Times

Vientiane Times on Vientianessa, Laosissa julkaistava englanninkielinen sanomalehti. Se perustettiin vuonna 1994. Lehti ilmestyi aluksi kerran viikossa, mutta vuonna 2004 se muutettiin päivittäin ilmestyväksi. Lehti on tavallisesti 16-sivuinen. == Aiheesta muualla == *Vientiane Times Luokka:Laosilaiset sanomalehdet Luokka:Vientiane
Opel Tigra

Opel Tigra on Opelin vuosina 1994–2001 ja 2004–2009 valmistama Opel Corsan tekniikkaan perustuva pieni coupé-korinen automalli. Isossa-Britanniassa Tigraa myytiin Vauxhallina, Australiassa Holdenina ja Etelä-Amerikassa sekä Meksikossa Chevroletina. == Opel Tigra A (1994–2001) == Corsa B:hen perustunut ensimmäisen sukupolven Tigra esiteltiin konseptina Frankfurtin autonäyttelyssä 1993 ja valmistus alkoi seuraavan vuoden alussa Espanjan Zaragozassa. Autossa on 2+2-istuinjärjestys, mutta takaistuimen tilat ovat hyvin rajalliset auton koosta johtuen. Jousitus on sama kuin Corsassa, mutta Lotus oli säätänyt sitä urheilullisemmaksi. Painoa Tigralla oli 150 kiloa Corsaa enemmän. Moottoriksi oli saatavana 1,4- (90 hv) tai 1,6-litrainen (106 hv) 16-venttiilinen suihkutusmoottori. Voimansiirtona oli vakiona viisivaihteinen manuaalivaihteisto, mutta 1,4-litraisen sai halutessaan myös neliportaisella automaattivaihteistolla varustettuna. Brasiliaan vietiin verotussyistä johtuen vain 1,6-litraista, jonka teho oli pudotettu 100 hevosvoimaan. == Opel Tigra TwinTop B (2004–2009) == Muutaman vuoden tauon jälkeen Opel esitteli toisen sukupolven Tigran Geneven autonäyttelyssä keväällä 2004. Malli perustui Corsa C:hen. Korimalli oli vaihtunut coupésta kaksipaikkaiseen kovakattoiseen avoautoon, jonka katon voi avata ja sulkea sähköisesti 18 sekunnissa. Katto alhaalla tavaratilaa on käytössä 250 litraa ja katto ylhäällä 440 litraa. Etuistuinten takana on myös 70 litran verran tilaa. Tigra TwinTopia valmisti ranskalainen Heuliez Cerizayssa. Vuoden 2004 Euro NCAP -kolaritestistä Tigra sai tulokseksi neljä tähteä viidestä. Suomessa oli jälleen tarjolla kaksi bensiinimoottoria: 1,4- (90 hv) ja 1,8-litraiset (125 hv) Ecotec-moottorit. Muilla markkinoilla oli saatavana vuodesta 2005 alkaen myös 1,3-litrainen (70 hv) dieselmoottori. 1,4-litraisen yhteyteen sai viisiportaisen Easytronic- robottivaihteiston. Vakiona kaikissa moottoreissa oli viisivaihteinen manuaalivaihteisto. Varustetasot Suomessa olivat Enjoy ja Sport. Enjoyssa oli vakiovarusteina muun muassa neljä turvatyynyä, ABS-jarrut, 16 tuuman kevytmetallivanteet, urheiluistuimet, sähköikkunat, lämmitettävät sähköpeilit, etusumuvalot ja Radio/CD 30 -soitin. Sport-mallissa oli lisäksi muun muassa manuaali-ilmastointi. ESP tuli myöhemmin vakiovarusteeksi. == Lähteet == == Aiheesta muualla == Tigra Luokka:B-segmentin autot Luokka:1990-luvun autot Luokka:2000-vuosikymmenen autot
Alvar Aalto -mitali

Alvar Aalto -mitali on suomalaisen arkkitehtuurin kunnianosoitus, joka myönnetään nykyisin kolmen vuoden välein arkkitehdille, joka on ”merkittävällä tavalla ansioitunut luovan arkkitehtuurin alalla”. Palkinnon myöntävät opetusministeriö, Suomen arkkitehtiliitto, Suomen arkkitehtuurimuseo (entinen Suomen rakennustaiteen museo) ja Rakennustaiteen seura. Näiden tahojen edustajien lisäksi raatiin kuuluu kaksi vaihtuvaa ulkomaista jäsentä. == Palkinnon saaneet == Vuosi Saaja Maa 1967 Alvar Aalto 1973 Hakon Ahlberg 1978 James Stirling 1982 Jørn Utzon 1985 Tadao Ando 1988 Alvaro Siza 1992 Glenn Murcutt 1998 Steven Holl 2003 Rogelio Salmona 2009 Tegnestuen Vandkunsten 2012 Paulo David 2015 Fuensanta Nieto ja Enrique Sobejano 2017 Zhang Ke 2020 Bijoy Jain ==Lähteet== ==Aiheesta muualla== * Alvar Aalto -mitali Arkkitehtuurimuseo Luokka:Arkkitehtuuripalkinnot Luokka:Alvar Aalto Luokka:Suomalaiset taide- ja kulttuuripalkinnot
Fuenlabrada

Fuenlabrada on kaupunki Madridin itsehallintoalueella Espanjassa. Se sijaitsee metropolialueella 20 kilometriä itsehallintoalueen ja maan pääkaupungista Madridista etelään. Kaupungin väkiluku vuonna 2016 oli 194 171, josta yli 65 prosenttia nuorta väestöä. Väkiluku on kasvanut huomattavasti 1970-luvulta, jolloin Fuenlabrada oli vain 2 000 asukkaan pikkukylä. Fuenlabradan talous on perinteisesti nojannut maatalouteen, mutta on väkiluvun kasvamisen myötä muuttunut entistä teollisemmaksi. Nykyään kaupungissa toimii yli 4 000 yritystä, ja siitä on muodostunut yksi itsehallintoalueen taloudellisista hermokeskuksista. Kaupungissa toimii yli 70 oppilaitosta, joista merkittävimpänä Kuningas Juan Carlosin yliopisto. Kaupungissa on myös uusi, vuonna 2004 avattu sairaala. Fuenlabradasta on kotoisin koripalloseura Baloncesto Fuenlabrada, joka pelaa Espanjan ACB-liigassa. Seuran kotikenttä on 5 100 -paikkainen Polideportivo Fernando Martín. Jalkapalloilija Fernando Torres on kotoisin Fuenlabradasta. Fuenlabradan yhdistää Madridiin ja muihin metropolialueen kaupunkeihin useat moottoritiet, Cercanías-lähiliikennejunat sekä Madridin metron MetroSur-linja. == Kuvia == Fuenlabrada - Plaza de la Constitución 3.jpg|Plaza de la Constitución Fuenlabrada - Parque de la Paz 3.JPG| Parque de la Paz Fuenlabrada - Teatro Municipal Josep Carreras 1.JPG|Teatro Municipal Josep Carreras Fuenlabrada 12.jpg Fuenlabrada 04.jpg ==Lähteet== == Aiheesta muualla == * Ayuntamiento de Fuenlabrada * Universidad Rey Juan Carlos * Google Maps Luokka:Madridin itsehallintoalueen kaupungit
Heuliez

Heuliez oli vuosina 1920–2013 toiminut ranskalainen yritys, joka valmisti ja suunnitteli automalleja monille autovalmistajille. Se oli erikoistunut tekemään pieniä eriä farmari- ja avomalleja. Heuliezin valmistamat automallit: *Citroën BX Station Wagon (1985–1993) *Citroën Visa Chrono (1984) *Citroën Visa Mille Pistes (1984) *Citroën Visa Convertible (1984) *Citroën BX 4TC (1986) *Citroën CX Break (1989–1991) *Citroën XM Break (1992–1999) *Citroën Xantia Break (1995–2000) *Opel Tigra TwinTop (2004–2009) *Peugeot 206 CC (2001–2009) Luokka:Autonvalmistajat Luokka:Ajoneuvoteollisuuden osatoimittajat
Moniperintä

Moniperintä () on olio-ohjelmointikielen ominaisuus laajentaa toimintoja useasta luokasta perinnällä. Moniperintä mahdollistaa uuteen luokkaan periyttämisen useista kantaluokista. Moniperintä on hyödyllistä tilanteessa, jossa luokka Lepakko sisältää Lentävä eläin - ja Nisäkäs-luokkien ominaisuudet. Kaikki perintää tukevat ohjelmointikielet eivät tue moniperintää tai asettavat rajoituksia sen käytölle. Moniperinnän tarpeellisuudesta on kiistelty useita vuosia. Eräissä tapauksissa sen riskit katsotaan liian suuriksi verrattuna sen hyötyihin. Ohjelmointitason ongelmat voidaan ratkaista ilmankin moniperintää, mutta sen käyttö voi myös helpottaa toteutuksen tekemistä riippuen ratkaistavan ongelman laadusta. Olio-ohjelmoinnissa (engl. Object-oriented programming, OOP) periytyminen kuvaa kahden luokan välistä suhdetta, jossa yksi luokka (lapsiluokka) on toisen luokan (emoluokka) alaluokka. Lapsi perii vanhemman menetelmät ja attribuutit, mikä mahdollistaa jaetun toiminnallisuuden. Voidaan esimerkiksi luoda muuttujaluokka Nisäkäs, jolla on ominaisuuksia, kuten syöminen, lisääntyminen jne.; määritä sitten lapsiluokan Kissa, joka perii nämä ominaisuudet ilman, että niitä tarvitsee erikseen ohjelmoida ja lisää samalla uusia ominaisuuksia, kuten hiirten jahtaaminen. Usean periytymisen ansiosta ohjelmoijat voivat käyttää useampaa kuin yhtä täysin ortogonaalista hierarkiaa samanaikaisesti, esimerkiksi sallimalla luokan Kissa periä luokista Sarjakuvahahmot, Lemmikki ja Nisäkäs sekä käyttää ominaisuuksia kaikkien näiden luokkien sisällä. == Virtuaalinen moniperintä == Niin sanotussa timanttimuodon moniperinnässä voi tulla vastaan tilanne, jossa periytynyt luokka saa kaksi toteutusta samasta kantaluokassa olevasta toteutuksesta. Yksiselitteinen viittaus perittyyn muuttujaan tai metodiin vaikeutuu vastaavassa tilanteessa. Niin kutsuttu timanttiongelma on ongelma, joka syntyy, kun kaksi luokkaa B ja C perivät A:sta ja luokka D perii sekä B:stä että C:stä. Jos on olemassa menetelmä A:ssa, jonka B ja C ovat korvanneet (engl. override) ja D ei korvaa sitä, niin minkä menetelmän version D perii: B:n vai C:n version? Sitä kutsutaan timanttiongelmaksi luokan periytymiskaavion muodon vuoksi tässä tilanteessa. Tässä tapauksessa luokka A on ylhäällä, sekä B että C erikseen sen alla, ja D yhdistää nämä kaksi alareunaa muodostaen “timantin”. C++ ratkaisee ongelman tukemalla virtuaalista moniperintää, jonka avulla periytyy vain yksi toteutus yhteisen kantaluokan jäsenistä. == Toteutukset == Moniperintää tukevat kielet kuten C++, Eiffel, OCaml ja Scala. Rajattua moniperintää (interface eli rajapintaperintää) tukevat kielet kuten Ada, C# ja Java. JavaScript käyttää perimisen toteuttamiseen prototyyppejä. == Lähteet == Luokka:Olio-ohjelmointi
Bangkok Post

Bangkok Post on yksi kolmesta Bangkokissa, Thaimaassa julkaistavista päivittäin ilmestyvistä englanninkielisistä sanomalehdistä. Kaksi muuta ovat The Nation ja ThaiDay. Lehti perustettiin vuonna 1946. ==Aiheesta muualla== * Bangkok Post Luokka:Thaimaalaiset sanomalehdet
Ferhat Abbas

Frehat Abbas (; 24. lokakuuta 1899 – 23. joulukuuta 1985) oli algerialainen poliitikko, joka toimi lyhyen aikaa maansa presidenttinä itsenäistymisen aikana vuonna 1962.Ferhat Abbas Encyclopedia Britannica Apteekkarina toiminut Abbas oli aluksi ”assimilationisti”, joka kannatti maansa säilymistä Ranskan osana, kunhan algerialaiset saisivat samat oikeudet kuin ranskalaiset. Hän pettyi toiveissaan ja muuttui nationalistiksi 1943, ja oli muodostamassa itsenäisyyspuoluetta vuonna 1946. Algerian itsenäisyyssota jatkui kahdeksan vuotta, 1954–1962, ja johti itsenäistymiseen syyskuussa 1962. Abbas oli FLN:n johtohahmoja ja väliaikaishallituksen pääministeri vuodesta 1958. Itsenäisyyden ensimmäisen vuoden ajan Abbas oli Algerian presidentti. Hän erosi syyskuussa 1963 protestina maan ajamiselle yksipuoluejärjestelmään ja häntä seurasi virassa Ben Bella. Hän oli kotiarestissa 1964–1965 ja uudelleen 1976–1979. Abbas on julkaissut sarjan esseitä, joissa hän kuvaa poliittisia näkemyksiään. == Lähteet == ==Aiheesta muualla== Luokka:Algerian presidentit Luokka:Vuonna 1899 syntyneet Luokka:Vuonna 1985 kuolleet
Anssi Rauhala

thumb|Anssi Rauhala Finncon 2013 -tapahtumassa Helsingissä Anssi Rauhala (s. 1965 Helsinki) on suomalainen sarjakuvantekijä (piirtäjä, käsikirjoittaja ja kääntäjä) ja kuvittaja. Yhdessä käsikirjoittaja Mikko Ketolan kanssa tehty, vuonna 2006 julkaistu Marian koodi aloitti sankarittaren, ”vertailevan kirkkohistorian” professori Anni Isotalon seikkailuista kertovan ranskalais- belgialaista perinnettä noudattelevan albumisarjan. Sarjan muut osat ovat Valkoisen meren timantit (2006), Bosporin helmi (2007) ja Vatikaanin vanki (2009).Minerva Kustannus: Anssi Rauhala Rauhalan piirtämä, Esa Niskasen alkuperäistarinaan perustuva ilmasotatarina Paluu rajan takaa ilmestyi Zum Teufel -kustannusyhtiöltä 2011. Rauhalan ja Lauri Kairan tekemä on Mikä tekijänoikeus? -hankkeen oppimateriaaliksi tehty sarjakuva Piraattitehtaan arvoitus. Rauhala on palkittu muun muassa Kemin sarjakuvakilpailussa vuonna 1984 novellisarjakuvien sarjassa teoksesta Yhdestoista hetki. Vuonna 1986 hän sijoittui toiseksi teoksellaan Insayddzoucqin linna. == Albumeja == Professori Anni Isotalon tutkimuksia. Käsikirjoitus: Mikko Ketola. Sarjakuvasovitus, kuvat ja väritys: Anssi Rauhala, # # # # * == Lähteet == == Aiheesta muualla == * Jukka Laine: Marian koodi kerää pisteet kotiin. Kvaak.fi 4.2.2006. * Veli Loponen: Valkoisen Meren Timantit. Kvaak.fi 19.3.2007. * Salla Brunou: Piirtäjä Rauhalan kiireinen kesä. Kvaak.fi 18.8.2007. * Toni Jerrman: Bosporin helmi . Tähtivaeltaja 4/2007. * Jukka Laine: Paavin perässä ponnari poskella. Kvaak.fi 7.9.2009. * Juhana Unkuri: Vatikaanin vanki . Keskisuomalainen 28.11.2009. Luokka:Suomalaiset sarjakuvantekijät Luokka:Vuonna 1965 syntyneet Luokka:Elävät henkilöt Luokka:Sarjakuvien suomentajat
Karhu 3

Karhu 3 oli Karhumäen veljesten kolmas itserakentama lentokone. Kone rakennettiin Karhu 2:n tuhouduttua joulukuun 1927 ja maaliskuun 1928 välisenä aikana Karhumäen navetan yläkerrassa. Koneen rakentamiseen osallistui Karhumäen veljesten lisäksi ensimmäinen Karhumäkien palkattu työntekijä, Veikko Ahola. Karhu 3 valmistui Karhu 2:n pohjalta, joskin tämän heikkoudet pyrittiin välttämään. Kone oli kaksipaikkainen, vapaastikantava puinen alataso. Kone oli paljon Karhu 2:ta kestävämpi rakenteensa puolesta. Ohjaaja ja matkustaja istuivat peräkkäin samassa tilassa, molemmilla oli ohjainlaitteet. Koneen runko oli tummanpunainen ja siivet hopeanhohtoiset, peräsimessä oli ensimmäistä kertaa tunnus, "K3". Karhu 3 oli ensimmäinen Karhumäen veljesten lentokone, jossa käytettiin laskutelineissä suksien lisäksi myös pyöriä kesäkäyttöä ajatellen. Karhu 3 lensi ensilentonsa huhtikuun alussa 1928 ja jo 14. huhtikuuta 1928 paluulennolta Kuhmoisista Haacke-moottori rikkoontui sylinterin irrottua. Moottori vaihdettiin Karhu 2:n Vulpine-moottoriin. Kone myytiin jo huhtikuussa 1928 Keljon lentokerholle, joskin Karhumäen veljeksillä oli siihen käyttöoikeus pitkän maksuohjelman ja kerhon jäsenyyden takia. Keljon lentokerho päätti myydä koneen tammikuussa 1930 yksityiselle ostajalle, joka opetellessaan lentämistä rikkoi koneen ennen kaupan toteutumista. Karhu 3 -koneella suoritettiin monipuolista lentotoimintaa: esittely- ja yleisölentoja, matkalentoja, lennonopetusta, Karhumäen veljeksille tärkeitä ilmavalokuvauksia ja jopa yölentoja. Karhu 3 -koneella lennettiin yhteensä toistasataa lentoa, kokonaislentotuntien ollessa noin 50. == Katso myös == * Karhu 1 * Tiira ==Lähteet== * Ismo Tervonen: Veljekset Karhumäki Suomen ilmailun pioneereina 1924-1956, Apali Oy 2002, ISBN 952-5026-25-6 * Rauni Valtonen: Karhumäet Keljossa - Keskisuomalaista siviili- ilmailua 1925-1939, Keski-Suomen Ilmailumuseon julkaisuja 1, Tikkakoski: Keski-Suomen ilmailumuseo, ISBN 951-95688-0-8 == Aiheesta muualla == * Ismo Tervonen: KAR-AIR tilauslentoliikenteen edelläkävijänä 1957-1980, Apali Oy 2004, ISBN 952-5026-40-X * Ismo Tervonen: KARAIR matkustajalentoliikenteen perinteiden vaalijana 1980-1996, Apali Oy 2007, ISBN 978-952-5026-64-1 Luokka:Urheilulentokoneet Luokka:Veljekset Karhumäen ilma-alukset
Bud Abbott

William Alexander ”Bud” Abbott (2. lokakuuta 1895 - 24\. huhtikuuta 1974) oli yhdysvaltalainen näyttelijä, koomikko ja tuottaja joka oli syntynyt Asbury Parkissa, New Jerseyssä. Hänet muistetaan parhaiten Abbott ja Costello -nimisen komediakaksikon toisena jäsenenä. Kaksikon toisena jäsenenä oli koomikko Lou Costello. Hänellä on kolme tähteä Hollywood Walk of Famella. Abbott sairasti epilepsiaa, ja sai kaksi sydänkohtausta.http://www.findagrave.com/cgi-bin/fg.cgi?page=gr&GRid;=1881 Hän kuoli syöpään huhtikuussa 1974. Hänen ruumiinsa tuhkattiin ja tuhkat siroteltiin Tyyneenmereen. ==Lähteet== == Aiheesta muualla == Luokka:Yhdysvaltalaiset elokuvanäyttelijät Luokka:Vaudeville-esiintyjät Luokka:Yhdysvaltalaiset teatterinäyttelijät Luokka:Yhdysvaltalaiset televisionäyttelijät Luokka:Yhdysvaltalaiset koomikot Luokka:Hollywood Walk of Fame Luokka:Vuonna 1895 syntyneet Luokka:Vuonna 1974 kuolleet
Bob Riley

Robert Renfroe ”Bob” Riley (s. 3. lokakuuta 1944 Ashland, Alabama) on Yhdysvaltain republikaanisen puolueen poliitikko ja Alabaman osavaltion 52. kuvernööri. Hän toimi osavaltion kuvernöörinä tammikuusta 2003 tammikuuhun 2011, mitä ennen hän toimi vuosina 1997–2003 Yhdysvaltain edustajainhuoneen jäsenenä. Alkuperäiseltä ammatiltaan hän on autokauppias ja kiinteistövälittäjä. Riley tunnetaan vuonna 2003 esittämästään verotusjärjestelmän muutoksesta, joka olisi lisännyt rikkaiden verotaakkaa. Hän perusteli muutosta sillä, että osavaltion nykyinen järjestelmä on epäoikeudenmukainen köyhiä kohtaan, mutta lakiesitys tyrmättiin seuranneessa kansanäänestyksessä kahden kolmasosan enemmistöllä. Riley on naimisissa ja hänellä on neljä lasta. == Lähteet == Luokka:Alabaman kuvernöörit Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1944 syntyneet Luokka:Elävät henkilöt
Jornal de Angola

Jornal de Angola on Angolassa päivittäin julkaistava sanomalehti. Lehden uutiset ovat portugaliksi. == Aiheesta muualla == *Jornal de Angola Luokka:Angolalaiset sanomalehdet
Uusi-Espanja

Uusi-Espanja () on Espanjan Pohjois-Amerikassa ja Aasiassa vuosina 1520–1821 sijainneista siirtomaista käytetty nimitys. Uusi-Espanja oli vuodesta 1535 alkaen varakuningaskunta, jota hallitsi Méxicon kaupungista käsin Espanjan kuninkaan nimittämä varakuningas. Alueeseen kuuluivat nykyinen Meksiko, Väli- Amerikka Costa Rican etelärajalle asti sekä suurin osa Yhdysvaltain lounaisosasta: nykyiset Kalifornian, Nevadan, Arizonan, Utahin, New Mexicon, Coloradon ja Texasin osavaltiot ja osa Wyomingin osavaltiosta. Etelä-Amerikan puolella oli Perun varakuningaskunta, johon kuuluivat Panama, Kolumbia, Venezuela, Ecuador, Peru, Bolivia, Argentiina ja Chile. Uuden-Espanjan pohjoisraja säilyi suhteellisen muuttumattomana vuonna 1819 tehtyyn Adamsin–Onísin sopimukseen asti. Espanja menetti siirtomaansa Amerikoissa Kuubaa ja Puerto Ricoa lukuun ottamatta tunnustaessaan Meksikon itsenäisyyden vuonna 1821. Myös Filippiinejä ja Guamia hallittiin siirtomaina Uudesta- Espanjasta käsin vuosina 1565–1821. Ne säilyivät Espanjan kruunun alaisina vuoden 1898 Espanjan–Yhdysvaltain sotaan asti. Samassa sodassa Espanja menetti myös Kuuban ja Puerto Ricon. == Sääntökuntien ja papiston väliset riidat Uudessa Espanjassa == Ensimmäisinä Uuteen Espanjaan saapuneet lähetyssaarnaajat olivat fransiskaaneja (1524) ja dominikaaneja (1526). Fransiskaaneista muotoutui Hernán Cortésin liittolaisia. Uuden Espanjan valloituksen vaiheissa fransiskaani Toríbio de Benavente (Motolinía) toimi Cortésin hengellisenä miekkana. Dominikaanit olivat fransiskaanien kilpailijoina erileirisiä. Lähtiessään Hondurasin-retkelleen Cortés jätti vallankäytön fransiskaani Toríbio de Benaventelle, jolla ei kuitenkaan ollut esittää asiasta mitään todistetta. Historiateoksessaan Motolinía ylistää Cortésin toimintaa monisanaisesti. Fransiskaani Toríbio de Benaventen ja dominikaani Bartolomé de las Casasin välit kehittyivät hyvin vihamieliseksi. Asiaa selvitetään edelleen. Menetettyään erivapautensa vuonna 1573 sääntökunnat koettivat pitää sitkeästi kiinni vanhentuneista erivapauksista. Sääntökuntien ja papiston välit muodostuivat aika ajoin melko kireiksi. Riidat saattoivat kehittyä käsikähmäksi, kuten joistakin tuon ajan intiaanitaiteilijoiden maalauksista käy ilmi. Tilannetta hankaloitti sekin, että monet piispoista kuuluivat johonkin sääntökuntaan. ==Lähteet== * Mendieta, Gerónimo; Historia eclesiastica Indiana. Mendieta oli 1500-luvun puolivälin jälkeen Meksikossa toiminut fransiskaanien historioitsija. * Recopilación de Leys de los Reynos de las Indias. Näköispainos vuoden 1691 laitoksesta. Madrid 1998. Luokka:Pohjois-Amerikan historia Luokka:Espanjan entiset siirtomaat Luokka:Entiset siirtomaat Pohjois-Amerikassa Luokka:Pohjois-Amerikan entiset monarkiat
Aldoosit

Aldoosit ovat monosakkarideja (sokereita), jotka avoketjuisina sisältävät aldehydiryhmän, eli joissa karbonyyliryhmä on ketjun päässä. Aldoosien heterosyklisessä renkaassa on yhtä monta atomia kuin suoraketjuisessa muodossa on hiiliatomeja. Syklisessä muodossa molekyylin C-1-hiili on hemiasetaalinen (C-O-CO-C). Muun muassa glukoosi (aldoheksoosi) ja mannoosi ovat aldooseja. == Lähteet == == Aiheesta muualla == Luokka:Sokerit
William Schneider

William ”Buzz” Schneider (s. 14. syyskuuta 1954 Grand Rapids, Minnesota) on entinen yhdysvaltalainen jääkiekkoilija. Pelipaikaltaan hän oli hyökkääjä. Schneider aloitti uransa Minnesotan yliopiston joukkueessa, jossa hän pelasi kaudet 1972–1975. Pittsburgh Penguins varasi hänet NHL:ään 1974 varaustilaisuuden kuudennella kierroksella numerolla 98. Samana vuonna Minnesota Fighting Saints varasi hänet WHA:han varaustilaisuuden viidennellä kierroksella numerolla 73. Vuonna 1975 Schneider liittyi Yhdysvaltojen maajoukkueeseen ja pelasi 1976 talviolympialaisissa Innsbruckissa. Kaudella 1976–1977 hän pelasi WHA:ssa, AHL:ssä, CHL:ssä ja SHL:ssä. Kaudet 1977–1979 hän pelasi kokonaan Milwaukee Admiralsissa IHL:ssä. 1979 Schneider jättäytyi uudelleen amatööriksi, jotta pääsi liittymään jälleen maajoukkueeseen. Hän oli 1980 talviolympialaisiin matkanneen joukkueen vanhin pelaaja. Joukkue menestyi turnauksessa hyvin ja voitti lopulta olympiakultaa. Schneider viimeisteli ratkaisevassa ottelussa Neuvostoliittoa vastaan Yhdysvaltojen avausmaalin. Hän osallistui urallaan myös MM-kisoihin vuosina 1975, 1976, 1977 ja 1982. Uransa lopettamisen jälkeen hän toimi myyntimiehenä, kunnes vuonna 2001 aloitti uran kiinteistövälittäjänä. Hänet nimitettiin Yhdysvaltojen Hockey Hall of Fameen vuonna 2003. ==Lähteet== * * Schneider hockeydraftcentral.comissa Luokka:Yhdysvaltalaiset jääkiekkoilijat Luokka:Yhdysvaltalaiset olympiavoittajat Luokka:Pittsburgh Penguinsin varaamat pelaajat Luokka:Vuonna 1954 syntyneet Luokka:Elävät henkilöt
Steve Christoff

Steven "Steve" Christoff (s. 23. tammikuuta 1958 Richfield, Minnesota) on entinen yhdysvaltalainen jääkiekkoilija. Pelipaikaltaan hän oli keskushyökkääjä. Christoff aloitti uransa Minnesotan yliopiston joukkueessa, jossa hän pelasi kaudet 1976–1979. Minnesota North Stars varasi hänet NHL:ään 1978 varaustilaisuuden toisella kierroksella numerolla 24. Vuonna 1979 hän liittyi Yhdysvaltojen maajoukkueeseen ja osallistui MM-kilpailuihin. 1980 talviolympialaisissa joukkue teki jättiyllätyksen ja voitti olympiakultaa. Välittömästi olympiaturnauksen jälkeen Christoff liittyi Minnesotan joukkueeseen ja aloitti ammattilaisuransa. Hän pelasi Minnesotassa vuoteen 1982 saakka, jolloin siirtyi Calgary Flamesiin. Yhden Calgaryssa pelatun kauden jälkeen Christoff siirtyi Los Angeles Kingsiin, jossa hän pelasi uransa viimeisen kauden 1983–1984. Hän oli mukana Yhdysvaltojen maajoukkueessa myös 1981 Kanada Cupissa. Urheilu-uransa jälkeen Christoff on toiminut lentäjänä. Hänet nimitettiin Yhdysvaltojen Hockey Hall of Fameen vuonna 2003. == Lähteet == ==Aiheesta muualla== * * Christoff hockeydraftcentral.comissa * Christoff legendsofhockey.netissä Luokka:Yhdysvaltalaiset jääkiekkoilijat Luokka:Yhdysvaltalaiset olympiavoittajat Luokka:Minnesota North Starsin varaamat pelaajat Luokka:Vuonna 1958 syntyneet Luokka:Elävät henkilöt
Pour l’Afrique et pour toi, Mali

Pour l'Afrique et pour toi, Mali (”Afrikan ja sinun puolestasi, Mali”) on Malin kansallislaulu. Laulu hyväksyttiin käyttöön 9. elokuuta 1962. Sen sanat on laatinut maan tuolloinen maatalousministeri Seydou Badian Kouyaté. Laulun on säveltänyt Banzoumana Sissoko. Ranskankielisen version lisäksi laulusta on olemassa myös bambarankielinen versio. == Ranskankielinen teksti == : À ton appel, Mali, : Pour ta prospérité : Fidèle à ton destin : Nous serons tous unis, : A Un peuple, un but, une foi. : Pour une Afrique unie : Si l'ennemi découvre son front : Au dedans ou au dehors : Debout sur les remparts : Nous sommes résolus de mourir. :Kertosäe: : Pour l'Afrique et pour toi, Mali, : Notre drapeau sera liberté. : Pour l'Afrique et pour toi Mali : Notre combat sera unité. : Ô Mali d'aujourd'hui : Ô Mali de demain : Les champs fleurissent d'espérance : Les cœurs vibrent de confiance : Debout villes et campagnes : Debout femmes, jeunes et vieux : Pour la patrie en marche : Vers l'avenir radieux : Pour notre dignité : Renforçons bien nos rangs : Pour le salut public : Forgeons le bien commun : Ensemble au coude à coude : Faisons le sentier du bonheur. :Kertosäe : La voie est dure très dure : Qui mène au bonheur commun : Courage et devouement : Vigilence à tout moment : Vérité des temps anciens : Vérité de tous les jours : Le bonheur par le labeur : Fera le Mali de demain. :Kertosäe : L'Afrique se lève enfin : Saluons ce jour nouveau : Saluons la liberté : Marchons vers l'unité : Dignité retrouvé : Soutient notre combat : Fidèle à notre serment : De faire l'Afrique unie : Ensemble debout mes frères : Tous au rendez-vous de l'honneur. ==Lähteet== Luokka:Kansallislaulut Luokka:Malin kansallissymbolit Luokka:Malin musiikki
Kretinismi

Kretinismi on kehityshäiriö, jossa ihmisen pituuskasvu ja älyllinen kehitys jäävät vajavaisiksi. Kretinismin aiheuttaa synnynnäinen kilpirauhasen riittämätön tyroksiinihormonin tuotanto, henkilö kärsii siis kilpirauhasen vajaatoiminnasta. Kretinismistä kärsivää ihmistä kutsutaan kretiiniksi. Kretinismi on kehitysvammaisuuden aiheuttaja. Kretiinejä syntyy pääasiassa kehitysmaissa, missä ravinto on yksipuolista ja kivennäisaineista, etenkin jodista, on puutetta. Usein jo odottavan äidin jodinpuute riittää aiheuttamaan kretinismiä. Kymmenien miljoonien lasten kehitys on enemmän tai vähemmän häiriintynyt jodin puutteen vuoksi. Kretinismiä kehitysmaissa voitaisiin vähentää lisäämällä ruokasuolaan jodia. Aivolisäkeperäinen kretinismi on harvinainen perinnöllinen kretinismin muoto, missä lyhytkasvuisuus ja kehitysvammaisuus aiheutuu tyreotropiinin puutteesta. Suomessa kaikki vastasyntyneet tutkitaan kretinismin varalta seulomalla järjestelmällisesti vastasyntyneiden kilpirauhasarvot. == Lähteet == == Aiheesta muualla == Luokka:Umpierityssairaudet Luokka:Kehitysvammaisuus
Aliravitsemus

pienoiskuva|300px|Aliravitsemuksesta kärsivien prosenttiosuus eri maissa. Aliravitsemus on virheravitsemuksen muoto, jossa ihminen ei saa riittävästi energia- tai suojaravintoaineita. YK:n arvion mukaan yli 800 miljoonaa ihmistä kärsii määrällisestä aliravitsemuksesta (engl. hunger). Tätä vieläkin suurempi määrä kärsii ravintoainepuutoksista ja tuhat miljardia ihmistä kärsii proteiininpuutteesta. Aliravitsemuksesta erotetaan neljä eri tyyppiä: * pitkäaikainen aliravitsemus * tietyn ravintoaineen aiheuttama puutostila * akuutti aliravitsemus * uusiutuva aliravitsemus ja kierre. Aliravitsemus voi johtaa kuolemaan. == Oireet == Aliravitsemuksen oireita ovat esimerkiksi hengitysvaikeudet, sisäelinten vauriot ja toimintahäiriöt, hiustenlähtö ja jalkojen turpoaminen. Pahastikaan aliravittu ihminen ei näytä välttämättä kovin luisevalta. == Kehitysmaissa == Yleisin ja vakavin kehitysmaissa tavattava aliravitsemuksen muoto on kvašiorkor. Sitä esiintyy 9–24 kuukauden ikäisillä lapsilla, joiden proteiininsaanti on romahtanut imetyksen päätyttyä. Kasvu on hidastunut ja lapsella on turvotusta kasvoissa ja vatsan alueella. Taudin edetessä lapsi menettää toimintahalunsa, lihakset surkastuvat ja lapsi menettää kykynsä kävellä. Myös ihomuutoksia ilmentyy. Lapsesta tulee ärtyisä ja apaattinen, koska tauti vaikuttaa mielialaan ja neurologisiin toimintoihin. Tervehtymisennuste on kuitenkin hyvä, jos lapsi saadaan hoitoon. Toinen aliravitsemuksen muoto on marasmi. Tunnusmerkkejä ovat lyhyys ja laihuus ikään nähden, paksuvatsaisuus, laihat lihakset ja ohut rasvakerros sekä ryppyiset kasvot kuin vanhuksella. == Länsimaissa == Runsaan energiankulutuksen ja riittämättömän ravinnonsaannin yhdistelmä voi johtaa luun tiheyden tai laadun heikkenemiseen, rasitusmurtumiin ja naisilla myös kuukautiskierron häiriöihin. Riittämätöntä ravinnonsaantia esiintyy paljon etenkin naisurheilijoilla, joista jopa 16–60 prosenttia sairastaa niin sanottua naisurheilijan oireyhtymää. Sen oireita ovat liian niukka ravitsemus, luustomuutokset ja kuukautishäiriöt. == Katso myös == * Alipainoisuus * Nälkiintyminen * Anoreksia nervosa == Lähteet == * Kehitysmaiden terveys ja sairaus, 1989, ISBN 952-895-100-7. === Viitteet === == Aiheesta muualla == * Aliravitsemus , YK:n Maailman ruokaohjelma. Luokka:Ravinnon terveysvaikutukset Luokka:Seulonnan keskeiset artikkelit
All Hail, Liberia Hail

All Hail, Liberia, Hail! () on Liberian kansallislaulu. Laulun sanoitti Daniel Bashiel Warner ja sen sävelsi Olmstead Luca. Vaikka Luca sävelsi laulun vasta 1860, julistettiin Warnerin runo kansallislauluksi jo maan itsenäistyessä 1847. Tämä tekee siitä Afrikan vanhimman kansallislaulun. == Teksti == :All hail, Liberia, hail! (All hail!) :All hail, Liberia, hail! (All hail!) :This glorious land of liberty :Shall long prevail. :Though new her name, :Great be her fame, :And mighty be her powers, :And mighty be her powers. :In joy and gladness :With our hearts united, :We'll shout the freedom :Of a race benighted, :Long live Liberia, happy land! :A home of glorious liberty, :By God's command! :A home of glorious liberty, :By God's command! :All hail, Liberia, hail! (All hail!) :All hail, Liberia, hail! (All hail!) :In union strong success is sure. :We cannot fail! :With God above :Our rights to prove, :We will o'er all prevail, :We will o'er all prevail! :With heart and hand our country's cause defending, :We'll meet the foe with valour unpretending. :Long live Liberia, happy land! :A home of glorious liberty, :By God's command! :A home of glorious liberty, :By God's command! Lähde: == Käännös == :Tervehtikää kaikki Liberiaa, tervehtikää! :Tervehtikää kaikki Liberiaa, tervehtikää! :Tämä vapauden kunniakas maa :tulee kestämään pitkään. :Vaikka hänen nimensä on uusi, :olkoon hänen maineensa suuri :ja mahtavat voimansa, :ja mahtavat voimansa. :Iloiten ja riemuiten, :yhtynein sydämin, :me huudamme vapautta :armoitetulle rodulle. :Kauan eläköön Liberia, onnellinen maa! :Loistavan vapauden kotimaa, :Jumalan käskystä! :Loistavan vapauden kotimaa, :Jumalan käskystä! :Tervehtikää kaikki Liberiaa, tervehtikää! :Tervehtikää kaikki Liberiaa, tervehtikää! :Lujassa liitossa menestys on varma. :Me emme voi epäonnistua! :Kun taivaan Jumala :suojaa oikeuttamme, :me voitamme kaikki! :Me voitamme kaikki! :Maatamme puolustavin käsin ja sydämin :me kohtaamme vihollisen aidolla voimalla. :Kauan eläköön Liberia, onnellinen maa! :Loistavan vapauden kotimaa, :Jumalan käskystä! :Loistavan vapauden kotimaa, :Jumalan käskystä! ==Lähteet== == Aiheesta muualla == * Kuuntele laulu Luokka:Kansallislaulut Luokka:Liberian kansallissymbolit
Tim Lobinger

Tim Lobinger (3. syyskuuta 1972 Rheinbach – 16. helmikuuta 2023https://www.liebenswert-magazin.de/tim-lobinger-ist-nach-erneuter- krebsdiagnose-gestorben-9660.html) oli saksalainen seiväshyppääjä. == Ura == Lobinger voitti pronssia nuorten Euroopan-mestaruuskilpailuissa vuonna 1991. Sisäratojen maailmanmestaruuden hän voitti Birminghamissa 2003 ja pronssia hän sai Moskovassa 2006. Aikuisten EM-kilpailuissa hän on voittanut hopeaa vuosina 1998 ja 2006 sekä pronssia vuonna 2002. Sisäratojen EM-kilpailuissa hän on voittanut mestaruuden vuosina 1998 ja 2002 sekä pronssia vuonna 2005. Olympialaisissa ja ulkoratojen MM-kilpailuissa Lobinger ei ole sijoittunut mitalisijoille. Atlantan olympialaisissa 1996 hän oli seitsemäs, Sydneyssä 2000 kolmastoista, Ateenassa 2004 yhdestoista ja Pekingissä 2008 hän karsiutui. MM-kilpailuissa hän oli yhdestoista Göteborgissa 1995, neljäs Ateenassa 1997, kuudes Sevillassa 1999, viides Pariisissa 2003 sekä Helsingissä 2005 ja kahdeksas Osakassa 2007. MM-hallikilpailuissa Lobinger on vuosien 2003 ja 2006 mitalien lisäksi sijoittunut viidenneksi vuosina 1997, 2004 ja 2008. EM-hallikilpailuissa hän on mitalisijojen lisäksi sijoittunut kuudenneksi vuonna 1996, viidenneksi vuonna 2007 ja kahdeksanneksi vuonna 2011. Vuonna 2000 hän jäi EM-hallikilpailuiden loppukilpailussa ilman tulosta. Vuonna 1994 Lobinger karsiutui sekä sisä- että ulkoratojen EM-kilpailuiden loppukilpailusta ja vuonna 1995 hän karsiutui MM-hallikilpailuiden loppukilpailusta. Lobinger on voittanut Saksan-mestaruuden ulkoradoilla vuosina 1993, 1994, 1997–2000, 2003, 2005 ja 2008, sekä sisäradoilla vuosina 1997, 2000, 2003, 2004, 2006 ja 2008. Lobingerin ulkoratojen ennätys on vuosina 1997 ja 1999 hypätty 600 cm. Tulos on myös Saksan kaikkien aikojen toiseksi paras (Danny Eckerin kanssa) ja hän on yksi kuusi metriä ylittäneistä hyppääjistä. Sisäradoilla hänen ennätyksensä on 595 cm. Vuonna 1999 Lobinger otteli kymmenottelussa 7346 pistettä, ja teki ottelusarjassaan kautta aikain parhaan kymmenottelun seiväshyppytuloksen 576 cmDecathlon top 10 individual events (>7000 points) Decathlon2000.com. Viitattu 4.3.2013. . == Kuolema == Lobinger sairasti leukemiaa vuodesta 2017. Syöpä uusiutui, vaikka hoito näytti ajoittain tehoavan. Syövän havaittiin vuonna 2021 levinneen, ja Lobinger kuoli leukemiaan helmikuussa 2023. == Yksityiselämä == Lobinger oli aikaisemmin naimisissa kolmiloikkaaja Petra Lobingerin (o.s. Laux) kanssa.http://www.tim- lobinger.de/vita.html Tim Lobingerilla on kolme lasta. == Lähteet == * * * === Viitteet === == Aiheesta muualla == * Lobingerin kotisivut Luokka:Saksalaiset seiväshyppääjät Luokka:Vuonna 1972 syntyneet Luokka:Vuonna 2023 kuolleet
Allahu Akbar (hymni)

Allahu Akbar ("Jumala on suuri") oli Libyan kansallislaulu 1. syyskuuta 1969 alkaen vuoteen 2011. Laulun valitsi kansallislauluksi Libyan johtaja, eversti Muammar Gaddafi, joka halusi osoittaa toiveensa ja halunsa siitä, että koko arabimaailma yhtyisi hänen vihreään vallankumoukseensa. Laulu on alun alkaen egyptiläinen marssi, joka tuli kuuluisaksi Egyptissä ja Syyriassa vuoden 1956 Suezin kriisin aikana. Vuoden 2011 levottomuuksien jälkeen maan siirtymäajan kansallinen neuvosto valitsi uudeksi kansallislauluksi laulun Libya, Libya, Libya. ==Sanat arabiaksi== الله أكبر الله اكبر الله أكبر فوق كيد المعتدي الله للمظلوم خير مؤيد أنا باليقين وبالسلاح سأفتدي بلدي ونور الحق يسطع في يدي قولوا معي قولوا معي الله أكبر الله أكبر الله أكبر الله أكبر فوق كيد المعتدي يا هذه الدنيا أطلي واسمعي جيش الأعادي جاء يبغي مصرعي بالحق سوف أرده وبمدفعي وإذا فنيت فسوف أفنيه معي قولوا معي قولوا معي الله أكبر الله أكبر الله اكبر الله فوق كيد المعتدي. ==Käännös== :Jumala on suuri, Jumala on suuri, :Jumala näkee hyökkääjän temppujen edelle, :ja Jumala on sorrettujen paras auttaja :Jumala näkee hyökkääjän temppujen edelle, :ja Jumala on sorrettujen paras auttaja :Varmuudella ja asein tahdon puolustaa :maatani totuuden valon loistaessa käsissäni! :Lausu kanssani, lausu kanssani: :Jumala on suurin, Jumala on suurin, Jumala on suurin! :Jumala näkee hyökkääjän temppujen edelle! :Näe ja kuule, oi maailma: :vainooja tuli ahnehtien asemaani, :Näe ja kuule, oi maailma: :vainooja tuli ahnehtien asemaani, :Taistelen asein ja puolustaudun :ja jos kuolen, vien hänet mukanani! :Lausu kanssani, lausu kanssani: :Jumala on suurin, Jumala on suurin, Jumala on suurin! :Jumala näkee hyökkääjän temppujen edelle!" ==Aiheesta muualla== *Kansallislaulu arabiaksi Luokka:Historialliset kansallislaulut Luokka:Libya
AFC Campus

Academic Floorball Club Campus (lyh. AFC Campus on turkulainen, opiskelijalähtöinen salibandyseura. Se perustettiin vuonna 1998 Turun kauppakorkeakoulun ylioppilaskunnan harrasteryhmän, KY-Sportin seuraajaksi. Seuran puheenjohtajana toimii Jussi Mattila. Seuralla on kaudella 2011–2012 viisi miesten ja kolme naisten joukkuetta SSBL:n sarjoissa. Seuran edustusjoukkueet lyhensivät nimensä pelkkiin AFC-kirjaimiin ennen kauden 2007–2008 alkua. AFC:n miesten edustusjoukkue pelaa kaudella 2011-2012 Salibandyn miesten II-divisioonassa ja naisten edustus Salibandyn naisten II- divisioonassa. == Aiheesta muualla == * Seuran kotisivut Luokka:Turkulaiset urheiluseurat Luokka:Vuonna 1998 perustetut urheiluseurat
Jonathan Edwards (yleisurheilija)

Jonathan David Edwards (s. 10. toukokuuta 1966 Lontoo, Englanti) on englantilainen entinen kolmiloikkaaja sekä olympiavoittaja, maailmanmestari, Euroopan mestari ja hallitseva maailmanennätysmies. ==Nuoruus== Koulussa Edwards oli lahjakas oppilas ja aloitti säännöllisen harjoittelun vasta päätettyään opintonsa 20 ikävuoden jälkeen. Pappisperheeseen syntynyt Edwards oli syvästi uskonnollinen kristitty ja kieltäytyi aikaisemmin kilpailemasta sunnuntaisin, minkä takia hän ei osallistunut maansa 1988 Soulin olympialaisten karsintoihin eikä 1991 Tokion MM-kisoihin. Vuonna 1993 hän pitkällisen pohdinnan ja isänsä, ammatiltaan kirkkoherran, kanssa käytyjen keskustelujen jälkeen päätti kilpailla myös sunnuntaisin ja ajatteli näin toteuttavansa Jumalan hänelle antamia lahjoja urheilijana. ==Urheilu-ura== 1993 Stuttgartin MM-kisoista Edwards voitti pronssia. Maailman terävimmälle huipulle Edwards nousi kaudella 1995. Hän hyppäsi myötätuuleen tuloksen 18,43.Triple Jump All Time Kausi huipentui 1995 Göteborgin MM-kisoihin, missä hän hyppäsi loppukilpailussa ensimmäisellä hypyllään ensimmäisenä ihmisenä sallituissa oloissa yli 18 metriä, tarkkaan ottaen 18,16. Toisella hypyllään hän hyppäsi vielä pitemmälle, 18,29, mikä on vieläkin voimassa oleva maailmanennätystulos. Edwards lähti ennakkosuosikkina 1996 Atlantan olympiakisoihin, mutta joutui tyytymään hopeamitaliin kullan mentyä amerikkalaiselle Kenny Harrisonille tuloksella 18,09. 1997 Ateenan MM-kisoissa hän jäi jälleen hopealle, mutta voitti seuraavana vuonna Budapestin EM- kisoista kultaa tuloksella 17,99. 1999 Sevillan MM-kisoissa hän oli pronssilla. 2000 Sydneyn olympialaisissa Edwards voitti olympiakultaa tuloksella 17,71. 2001 MM-hallikisoissa hän jäi hopealle, mutta palasi samana vuonna voittajaksi Edmontonin ulkoratojen MM-kisoissa tuloksella 17,92. Hän voitti kultaa myös seuraavana vuonna Kansainyhteisön kisoissa. Edwards lopetti uransa kauden 2003 jälkeen oltuaan Pariisin MM-kisoissa sijalla 12. ==Uran jälkeen== Edwardsin perheeseen kuuluvat vaimo Alison ja kaksi lasta. Kesäkuussa 2007 Edwards kertoi Daily Mail -lehdelle uran loppumisen aiheuttamista sopeutumisongelmista ja hengellisestä kriisistä, jonka takia hän lopetti työskentelyn Songs of Praise -nimisessä uskonnollisessa televisio- ohjelmassa.Ilta-Sanomat Urheilu, 12.6.2007, s. 7 Sittemmin Edwards ilmoitti luopuneensa uskosta ja tulleensa ateistiksi. Hän on todennut Jumalan olemassaolon olevan rationaalisesti ajatellen "äärimmäisen epätodennäköistä".http://www.timesonline.co.uk/tol/sport/more_sport/athletics/article1991114.ece?Submitted=true ==Saavutuksia == * olympiavoittaja 2000 * maailmanmestari 1995 ja 2001 * Euroopan mestari 1998 * maailmancupin voittaja 1992 ja 2002 * Euroopan cupin voittaja 1995–1998 ja 2001–2002 * Euroopan hallimestari 1998 == Lähteet == * === Viitteet === Luokka:Brittiläiset kolmiloikkaajat Luokka:Brittiläiset olympiavoittajat Luokka:Vuonna 1966 syntyneet Luokka:Elävät henkilöt
Hristo Markov

Hristo Markov (s. 27. tammikuuta 1965 Dimitrovgrad, Bulgaria) on bulgarialainen kolmiloikkaaja ja moninkertainen arvokisakultamitalisti. Hänen uransa parhaat vuodet ajoittuivat 1980-luvun loppupuoliskolle, jolloin hän oli lajissaan maailman huipulla. Markov voitti kolmiloikkakultaa 1985 Pireuksen halli-EM-kisoissa samoin kuin samana vuonna Pariisin MM-hallikisoissa. Markov voitti kultaa myös 1986 Stuttgartin EM-kisoissa, 1987 Rooman MM-kisoissa ja 1988 Soulin olympialaisissa. 1990 Splitin EM-kisoissa hän oli hopealla. Soulin olympiavoiton myötä Markovista tuli ensimmäinen mies, joka on saavuttanut kaikki eurooppalaiselle yleisurheilijalle mahdolliset henkilökohtaiset arvokisavoitot: olympiakullan, MM-kullan sisällä ja ulkona sekä EM-kullan sisällä ja ulkona. Hän on 185 senttimetriä pitkä ja painaa 76 kilogrammaa. ==Aiheesta muualla== * Luokka:Bulgarialaiset kolmiloikkaajat Luokka:Bulgarialaiset olympiavoittajat Luokka:Vuonna 1965 syntyneet Luokka:Elävät henkilöt
St. Patrick's High School

St. Patrick's High School on 2 400 metrin korkeudella merenpinnassa, Itenissä, Keniassa, noin 30 kilometrin päässä Eldoretistä kalenjin-heimon asuma-alueella sijaitseva pojille tarkoitettu toisen asteen oppilaitos. Koulu on tunnettu urheilumenestyksestään, erityisesti monista maailmanmestaruuksia, olympiavoittoja ja muita suursaavutuksia saavuttaneista juoksijoistaan, kuten Ibrahim Hussein, Peter Rono, Japhet Kimutai, David Kiptoo, Mike Kosgei, William Kosgei, Joseph Tengelei, Mike Kurei, Matthew Birir, Godfrey Kiprotich, Wilson Kipketer, Wilson Boit Kipketer, William Chirchir ja Brimin Kipruto. Vuodesta 1986 lähtien juniorien MM-kisoissa on ollut joka vuosi mitalisteja koulusta. Myös koulun lentopallojoukkue on menestyksekäs, se on voittanut 17 kertaa Kenian mestaruuden. ==Aiheesta muualla== * Iten Saints Luokka:Kenia Luokka:Oppilaitokset
Eldoret

Eldoret on kaupunki Uasin Gishun piirikunnassa Keniassa. Se on Uasin Gishun piirikunnan hallinnollinen keskus. Kaupungin sijainti yli kaksi kilometriä merenpinnan tason yläpuolella tuottaa viileän ilmaston, joka houkutteli eurooppalaisia asukkaita siirtomaa-aikana. Vuonna 2009 kaupungissa asui 252 000 ihmistä. Se on asukasluvultaan maan nopeimmin kasvava kaupunki. Eldoret sijaitsee kalenjin-heimon nandi-haaran asuma-alueella. Aikaisemmin alueella asui masai-heimo. Kaupungin nimi on masaiden kieltä ja tarkoittaa kivikkoista jokea, millä viitataan lähistöllä virtaavaan Sosiani-jokeen. Ennen masaita aluelela asui sirikwa-heimo. Kaupunki on perustettu vuonna 1910, jolloin eurooppalaislähtöiset uudisasukkaat perustivat paikalle postitoimiston Willy van Aardtin omistamalle maatilalle. Nykyisen nimensä kaupunki sai vuonna 1912. == Lähteet == ==Aiheesta muualla== Luokka:Kenian kaupungit
Wilson Boit Kipketer

Wilson Boit Kipketer (s. 6. lokakuuta 1973 Kenia) on kenialainen kalenjin- heimoon kuuluva juoksija. Aikaisemmin hän kilpaili estejuoksussa, mutta loukkaantumisten vuoksi hän on vaihtanut maratonjuoksuun. Estejuoksussa Kipketer on olympiamitalisti ja entinen maailmanennätyksen haltija. Vuonna 1997 Kipketer voitti Ateenan MM-kisoissa kultamitalin 3 000 metrin esteissä. Viikkoa myöhemmin hän juoksi Zürichissä matkan silloiseen maailmanennätysaikaan 7.59,08. Vuonna 1999 Kipketer saavutti estejuoksussa Sevillan MM-kisoista hopeaa samoin kuin All Africa Games -kilpailusta Johannesburgissa. Hopeaa hän saavutti myös 2000 Sydneyn olympialaisissa. 2002 hän voitti estejuoksun maailmancupissa ja saavutti Afrikan mestaruuskisoista hopeaa. Maratonia varten Kipketer on harjoitellut vuodesta 2005 lähtien. Ensimmäisen maratoninsa hän juoksi toukokuussa 2007 Düsseldorfissa aikaan 2.15.23. Lokakuussa 2007 hän juoksi Frankfurtin maratonin aikaan 2.13.08. == Lähteet == * === Viitteet === Luokka:Kenialaiset estejuoksijat Luokka:Kenialaiset olympiamitalistit Luokka:Vuonna 1973 syntyneet Luokka:Elävät henkilöt
Lucio España

Lucio Fernando España (29. lokakuuta 1971 – 2. kesäkuuta 2005) oli kolumbialainen jalkapalloilija, pelipaikaltaan puolustaja. España voitti vuonna 1999 Atlético Nacionalin riveissä Kolumbian mestaruuden. Hän pelasi myös Real Cartagenassa, Atlético Juniorissa ja Deportivo Pereirassa. 2\. kesäkuuta 2005 Santiago de Calissa kaksi miestä yritti ryöstää Españan ja he ampuivat hänet. Kaksi vuotta aikaisemmin samassa kaupungissa hänen joukkuetoverinsa Albeiro Usuriaga oli tapettu ja muutenkin jalkapalloilijoiden murhaaminen on ollut maassa yleistä. Luokka:Kolumbialaiset jalkapalloilijat Luokka:Vuonna 1971 syntyneet Luokka:Vuonna 2005 kuolleet
Mikael Ljungberg

Mikael Ljungberg (13. kesäkuuta 1970 Göteborg – 17. marraskuuta 2004 Mölndal) oli ruotsalainen painija. Hän voitti maailmanmestaruuden vuosina 1993 ja 1995, Euroopan mestaruuden 1995 ja 1999 sekä olympiakultaa 2000 Sydneyssä. Lisäksi hän saavutti olympiapronssia 1996, EM-hopeaa 1998 ja MM-pronssia 1999. Kärsittyään pitkään masennuksesta Ljungberg oli hoidettavana psykiatrisessa sairaalassa Mölndalissa, kun hän teki itsemurhan. == Lähteet== ==Aiheesta muualla == * Luokka:Ruotsalaiset kreikkalais-roomalaisen tyylin painijat Luokka:Ruotsalaiset olympiavoittajat Luokka:Itsemurhan tehneet Luokka:Vuonna 1970 syntyneet Luokka:Vuonna 2004 kuolleet
Aleksandr Dokturišvili

Aleksandr Dokturišvili (s. 22. toukokuuta 1980 Tbilisi, Gruusian SNT) on uzbekistanilainen painija. Hän kilpailee kreikkalais-roomalaisessa painimuodossa. Dokturišvilin parhaat saavutukset aikuisten tasolla ovat olympiakulta 74 kilon sarjasta vuoden 2004 Ateenan kisoista, 69-kiloisten sarjan EM-kulta vuodelta 2001 ja 74-kiloisten sarjan Aasian mestaruus vuodelta 2004. Hän edusti aikaisemmin Georgiaa, mutta vaihtoi kansalaisuuttaan kaudeksi 2003. Ateenan olympiapainien finaalissa Dokturišvili voitti Suomen Marko Yli- Hannukselan. ==Arvokisat== *2005 maailmanmestaruuskisat: 7. sija (74 kg) *Kesäolympialaiset 2004: kultaa (74 kg) *2004 Aasian mestaruuskisat: kultaa (74 kg) *Olympiakarsinnat: 2. sija (74 kg) *2001 maailmanmestaruuskisat: 18. sija (68 kg) *2001 Euroopan mestaruuskisat: kultaa (69 kg) Luokka:Uzbekistanilaiset kreikkalais-roomalaisen tyylin painijat Luokka:Georgialaiset kreikkalais-roomalaisen tyylin painijat Luokka:Uzbekistanilaiset olympiavoittajat Luokka:Vuonna 1980 syntyneet Luokka:Elävät henkilöt
Mehmet Özal

Mehmet Özal (s. 31. lokakuuta 1973 Istanbul, Turkki) on turkkilainen kreikkalais-roomalaisen tyylin painija. Özalin parhaita kansainvälisiä saavutuksia ovat 96 kilon sarjan maailmanmestaruus vuodelta 2002, 97 kilon sarjan MM-pronssi vuodelta 2001 sekä 96-kiloisten olympiapronssi vuodelta 2004. Hän edustaa istanbulilaista Bueyueksehir Beldeyesi -seuraa. ==Saavutuksia== *Kesäolympialaiset 2008: 10. sija (96kg) *Kesäolympialaiset 2004: pronssia (96 kg) *2004 EM-kisat: 6. sija (96 kg) *2003 MM-kisat: 14. sija (96 kg) *2003 EM-kisat: 9. sija (96 kg) *2002 MM-kisat: kultaa (96 kg) *2002 EM-kisat: 14. sija (96 kg) *2001 MM-kisat: pronssia (97 kg) *2001 EM- kisat: 5. sija (97 kg) == Lähteet == Luokka:Turkkilaiset kreikkalais- roomalaisen tyylin painijat Luokka:Turkkilaiset olympiamitalistit Luokka:Vuonna 1973 syntyneet Luokka:Elävät henkilöt